

PROJEKTS uz 22.09.2023.

vēlamais datums izskatīšanai: Izglītības, kultūras, sporta un sociālā komitejā 04.10.2023.

FK: 18.09.2023.

domē: 26.10.2023.

sagatavotājs, ziņotājs: Inga Pērkone

 LĒMUMS

Ādažos, Ādažu novadā

2023. gada 26. oktobrī **Nr.**«DOKREGNUMURS»

**Par dalību Atveseļošanas un noturības mehānisma pasākumā “Atbalsta pasākumi cilvēkiem ar invaliditāti mājokļu vides pieejamības nodrošināšanai”**

Ādažu novada pašvaldība 2023. gada 20. septembrī saņēma Labklājības ministrijas vēstuli ar uzaicinājumu (reģistrēts ar Nr. [ĀNP/1-11-1/23/4939](https://dvs-adazi.namejs.lv/Documents/Update/1252491)) iesniegt Atveseļošanas un noturības mehānisma (turpmāk – ANM) plāna 3.1.2.r. “Sociālo un nodarbinātības pakalpojumu pieejamība minimālo ienākumu reformas atbalstam” 3.1.2.1.i. investīcijas “Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem” otrās kārtas “Atbalsta pasākumi cilvēkiem ar invaliditāti mājokļu vides pieejamības nodrošināšanai” (turpmāk – Pasākums) projekta iesniegumu saskaņā ar Ministru kabineta 2023. gada 5. septembra noteikumiem Nr. 512 “Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.2.1.i. investīcijas "Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem" otrās kārtas "Atbalsta pasākumi cilvēkiem ar invaliditāti mājokļu vides pieejamības nodrošināšanai" īstenošanas noteikumi (turpmāk – MK Noteikumi).

Par pasākuma īstenošanu atbildīgā nozares ministrija – Labklājības ministrija. Pasākuma mērķis ir nodrošināt atbalstu mājokļu pielāgošanai personām ar invaliditāti, kurām ir kustību traucējumi, uzlabot nodarbinātības iespējas un pieejamību pakalpojumiem, tādējādi sekmējot dzīves kvalitāti un cilvēktiesību ievērošanu. Mērķa grupa ir lēmuma (par mērķa grupas personas iekļaušanu pasākumā vai atteikumu iekļaut personu pasākumā) pieņemšanas brīdi pilngadīgas personas līdz 63 gadu vecumam (ieskaitot) ar I vai II invaliditātes grupu, kurām ir kustību traucējumi, kā arī bērni ar invaliditāti no 15 līdz 17 gadu vecumam (ieskaitot), kuriem ir kustību traucējumi.

Pasākuma ietvaros atbalstāmas šādas darbības:

* projekta vadība un īstenošana,
* informācijas un publicitātes prasību nodrošināšana,
* projekta īstenošanu pamatojošās dokumentācijas izstrāde,
* mājokļa ārējās un iekšējās vides pielāgošana mērķa grupas personas vajadzībām, tai skaitā būvniecības darbi vides pieejamības nodrošināšanai, kā arī vides pieejamības tehnoloģiju, iekārtu, aprīkojuma un cita materiāltehniskā nodrošinājuma iegāde, piegāde un montāža,
* būvekspertīze, būvuzraudzība un autoruzraudzība,
* vides pieejamības konsultācijas.

Ādažu novada pašvaldība projekta iesniegumā var pretendēt mājokļu vides pieejamības pasākumu nodrošināšanai mērķa grupas divām personām, kas atbilstoši MK Noteikumu nosacījumiem (turpmāk – Projekts).

Atbalstāmo darbību īstenošanai viena mājokļa vides pieejamības nodrošināšanas vidējās izmaksas nepārsniedz 18 299 *euro*, neieskaitot PVN izmaksas. Pašvaldībai paredzētais ANM finansējums Projekta īstenošanai ir 36 598 *euro*, neieskaitot PVN izmaksas. Projekta iesniedzējs var pārdalīt kopējo Atveseļošanas fonda finansējumu starp mājokļiem. PVN izmaksas, ko iekļauj Projektā kā valsts budžeta finansējumu, nav attiecināmas. PVN apmaksai pašvaldības budžetā 2024. gadā jāparedz 7685,58 *euro*. Atbalstāmo darbību izmaksas attiecināmas no 01.01.2023.

Lai pieteiktu pieteikumu, pašvaldībai nepieciešams apzināt Ādažu novada teritorijā deklarētās mērķa grupas personas, pieņemt un izvērtēt mērķa grupas iesniegumus, organizēt mērķa grupas personu mājokļu apsekošanu, piesaistot ergoterapeitu un būvspeciālistu, pieņemt lēmumu par mērķa grupas personu iekļaušanu pasākumā vai atteikumu, kā arī izveidot mērķa grupas personu anonimizētu sarakstu.

Projekta iesnieguma jāiesniedz 80 darbdienu laikā no Labklājības ministrijas uzaicinājuma saņemšanas (līdz 16.01.2024.). Projekts jāīsteno līdz 30.06.2026.

Projekts atbilst novada Attīstības programmas (2021.-2027.) vidējā termiņa prioritātei “VTP9: Daudzveidīgu sociālo un veselības pakalpojumu pieejamība” rīcības virzienam “RV9.1: Sociālo pakalpojumu un sociālās palīdzības kvalitātes un pieejamības paaugstināšana visā novada teritorijā”, uzdevumam “U9.1.2: Pielāgot novada vidi un infrastruktūru personām ar funkcionāliem traucējumiem”.

Pamatojoties uz Pašvaldību likuma 2. pantu, 4. panta pirmās daļas 9. un 10. punktu, Projektu uzraudzības komisijas 25.09.2023. atzinumu, MK noteikumu 12. punktu, kā arī Izglītības, kultūras, sporta un sociālās komitejas 04.10.2023. un Finanšu komitejas 18.10.2023. atzinumu, Ādažu novada pašvaldības dome

**NOLEMJ:**

1. Atbalstīt Ādažu novada pašvaldības dalību Atveseļošanas un noturības mehānisma plāna 3.1.2.r. “Sociālo un nodarbinātības pakalpojumu pieejamība minimālo ienākumu reformas atbalstam” 3.1.2.1.i. investīcijas “Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem” otrajā kārtā “Atbalsta pasākumi cilvēkiem ar invaliditāti mājokļu vides pieejamības nodrošināšanai”.
2. Lēmuma izpildei nepieciešamo finansējumu nodrošināt no Centrālās pārvaldes Attīstības un projektu nodaļas 2024. gada budžeta tāmes līdzekļiem 7685,58 *euro* (septiņi tūkstoši seši simti astoņdesmit pieci euro un 58 centi) apmērā.
3. Papildināt Ādažu novada Attīstības programmas (2021.-2027.) Rīcības plāna uzdevumu “U9.1.2: Pielāgot novada vidi un infrastruktūru personām ar funkcionāliem traucējumiem” ar jaunu pasākumu “Ā9.1.2.2. Pasākuma “Atbalsta pasākumi cilvēkiem ar invaliditāti mājokļu vides pieejamības nodrošināšanai” īstenošana Ādažu novadā” īstenošana” (atbildīgais – Sociālais dienests, Attīstības un projektu nodaļa; izpildes termiņš 2023.-2026.; Finanšu resursi – ES fondu finansējums, pašvaldības finansējums; Iznākuma rādītāji – Tiek īstenots Atveseļošanas un noturības mehānisma pasākuma “Atbalsta pasākumi cilvēkiem ar invaliditāti mājokļu vides pieejamības nodrošināšanai” projekts Ādažu novadā, nodrošinot mājokļa ārējās un iekšējās vides pielāgošana mērķa grupas personas vajadzībām divu mērķa grupas personu mājvietās.
4. Ādažu novada sociālajam dienestam atbilstoši MK noteikumu 16. punktam līdz 31.12.2023.:
	1. apzināt Ādažu novada teritorijā deklarētās projekta mērķa grupas personas;
	2. pieņemt un izvērtēt mērķa grupas iesniegumus;
	3. organizēt mērķa grupas personu mājokļu apsekošanu, piesaistot ergoterapeitu un būvspeciālistu;
	4. pieņemt lēmumu par mērķa grupas personu iekļaušanu pasākumā vai atteikumu;
	5. izveidot mērķa grupas personu anonimizētu sarakstu.
5. Attīstības un projektu nodaļai:
	1. līdz 15.01.2024. iesniegt Projekta pieteikumu Centrālās finanšu un līgumu aģentūras Kohēzijas politikas fondu vadības informācijas sistēmā;
	2. Projekta atbalstīšanas gadījumā organizēt tā izpildi Ādažu novada pašvaldībā.
6. Pašvaldības izpilddirektoram veikt lēmuma izpildes kontroli.

Pašvaldības domes priekšsēdētāja K. Miķelsone

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

@ - APN, ĀNSD, FIN, IDR

Pērkone, 27336847